

**HRVATSKI ŠKOLSKI MUZEJ** poziva na suradnju i sudjelovanje - dječje vrtiće, škole i druge odgojno-obrazovne ustanove u **LIKOVNOM NATJEČAJU**
**za 50. Međunarodnu izložbu dječje likovne umjetnosti LIDICE 2022. (ČEŠKA) na temu:**

**MUZEJ**

Svake godine izložba nosi jedinstvenu temu koju je ***Galerija Lidice Memorial*** odabrala u suradnji s UNESCO – om. Godine 2022. bit će 50. obljetnica *Konvencije o zaštiti svjetske kulturne i prirodne baštine*. Republika Češka postati će mjesto susreta svjetskih muzejskih djelatnika tijekom ICOM – ove opće konferencije u Pragu. ICOM - Međunarodni savjet za muzeje je međunarodna neprofitna organizacija posvećena očuvanju, unapređenju i komunikaciji svjetske prirodne i kulturne baštine, materijalne i nematerijalne. Osnovana je 1946. godine. Organizaciju čine muzeji i muzejski stručnjaci iz 150 država svijeta, a sve aktivnosti organizirane su unutar 117 nacionalnih i 30 međunarodnih odbora. U organizaciji ICOM-a svake godine održava se 18. svibnja i Međunarodni dan muzeja. Upravo zbog ove velike obljetnice 50. Međunarodna izložba dječje likovne umjetnosti Lidice posvećena je temi – **MUZEJ**.

***Vaša umjetnička djela mogu biti inspirirana:***

* raznim zbirkama koje se prikupljaju, čuvaju, proučavaju i izlažu u muzejima. Među njima se mogu pronaći različiti predmeti – minerali, kosturi dinosaura ili čak tehnički izumi
* u muzejima možemo naučiti mnogo i o nematerijalnoj baštini
* galerije i muzeji umjetnosti s poznatim umjetničkim djelima
* muzeji su često lijepe zgrade, ali ponekad im čak i ne treba krov – muzeji na otvorenom prikazuju tradiciju predaka ljudima i ljepotu krajolika u kojem su rasli,
* botanički i zoološki vrtovi također su posebne vrste muzeja
* muzej je poput živog organizma sa svojom strukturom – mnogi ljudi sudjeluju u njegovom svakodnevnom životu; kustosi, arhivisti, muzejski pedagozi, dokumentaristi, knjižničari, čuvari… i naravno posjetitelji
* ako u blizini nema muzeja, možda imate vlastite zbirke osobnog blaga
* Kakav bi bio muzej vaših snova?
* Što biste htjeli pokazati budućim generacijama?
* Što bi se dogodilo da muzejski eksponati iznenada ožive?
* Kako bi izgledao muzej vašeg života ili vaše obitelji?

**Pravo na sudjelovanje imaju djeca i učenici u dobi od 4 do 16 godina (djeca/učenici s posebnim potrebama mogu sudjelovati bez obzira na dob).**

**Tehnike likovnog rada:** crteži, slike, grafike, fotografije, keramika, kombinirane tehnike (skulpture, radovi od metala, keramike, drveta, stakla, tekstila, papira), filmovi – detaljnije informacije za ovu tehniku potražite na [*https://www.mdvv-lidice.cz/en/invitation/*](https://www.mdvv-lidice.cz/en/invitation/)*.* Maksimalan format 2D rada je 70 x 50 cm. Maksimalan format 3D rada je 100 x 70 x 40 cm, a maksimalna težina iznosi 10 kg. Broj radova iz ustanova nije ograničen. Jedan autor može poslati maksimalno dva rada u istoj tehnici. Jedan autor može poslati i više radova, ali u različitim tehnikama rada. Poslani radovi moraju biti u originalu. Reprodukcije i kopije neće se uzimati u obzir. Fotografije moraju biti izrađene na kvalitetnom fotografskom papiru.

**Rok za slanje radova: 31. prosinca 2021.**

**Napomena: Podaci o sudioniku natječaja prikupljaju se isključivo radi likovnog natječaja za 50. Međunarodnu izložbu dječje likovne umjetnosti Lidice 2022. u Češkoj. Slanjem likovnog rada na natječaj Hrvatskog školskog muzeja pristajete na objavu imena autora, institucije i fotografije odabranih radova.**

Radove treba poslati na adresu s naznakom :

**„ZA LIKOVNI NATJEČAJ – LIDICE“**

**HRVATSKI ŠKOLSKI MUZEJ**,

**Trg Republike Hrvatske 4**, **10 000 Zagreb**

Povratna vijest o rezultatima natječaja bit će objavljena u svibnju 2022. godine na službenim web stranicama **The Lidice Memorial, Lidice Gallery:**

[**http://www.mdvv-lidice.cz/en/**](http://www.mdvv-lidice.cz/en/)

**Pristigle radove će pregledati te odabrati stručno povjerenstvo, uz napomenu da radove ne vraćamo. Povratna vijest o rezultatima natječaja u Hrvatskoj bit će objavljena do kraja veljače 2022. godine na službenim web stranicama Hrvatskog školskog muzeja.**

**![C:\Users\idumbovic.HP-IDUMBOVIC\AppData\Local\Microsoft\Windows\INetCache\IE\36M23GL1\green-scissors-1377826253J4D[1].jpg]()Na poleđini svakog rada obavezno navesti sljedeće (pisano čitljivim i velikim slovima) na engleskom jeziku:**

**……...............................................................................................................................................**

|  |  |
| --- | --- |
| Logo MDVV | **50th INTERNATIONAL CHILDREN´S EXHIBITION OF FINE ARTS LIDICE 2022****WORK IDENTIFICATION LABEL** |
| Name: |  | Age: |  |
| Surname: |  | * 1. Boy
 | * 1. Girl
 |
| Title of the entry: |  | * 1. Technique
 |  |
| School name: |  |
| School address: |  |
| Region: |  | Town: |  |
| Post/ ZIP code: |  | Country: |  |
| School e-mail: |  | School web:School phone: |  |
| Teacher: |  | Teacher´s email: |  |

****